
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta noteikumu projekts "Grozījumi Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums"" (turpmāk - Projekts) sagatavots, pamatojoties uz:
1) Ministru kabineta 2025. gada 26. augusta sēdes protokollēmuma (protokola Nr. 33 52. §) 8.5. apakšpunktā doto uzdevumu Iepirkumu uzraudzības birojam un Valsts digitālās attīstības aģentūrai (turpmāk - Aģentūra) sagatavot grozījumus iestāžu nolikumos saistībā ar elektronisko iepirkumu sistēmas uzturēšanas un attīstības funkcijas nodošanu Iepirkumu uzraudzības birojam;
2) Ministru kabineta 2025. gada 14. oktobra sēdes protokollēmuma  (protokola Nr. 43 23. §) 3.3. apakšpunktā doto uzdevumu sagatavot grozījumus Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums", papildinot Aģentūras funkcijas ar valsts mākoņdatošanas pakalpojumu platformas pārziņa funkciju;
3) Ministru kabineta 2026. gada 26. maija sēdes protokollēmuma (protokola Nr. 29 76. §) 9. punktā doto uzdevumu atbilstoši kompetencei izvērtēt informatīvā ziņojuma "Par eIDAS 2.0 regulas prasību ieviešanu" 7. tabulā norādītos nepieciešamos normatīvo aktu grozījumus un, ja nepieciešams, identificēt papildu grozījumus un iesniegt tos izskatīšanai Ministru kabinetā.
Izstrādājot Projektu, ir ņemti vērā arī Ministru kabineta 2026. gada 26. maija noteikumi Nr. 293 "Grozījumi Ministru kabineta 2004. gada 26. oktobra noteikumos Nr. 893 "Iepirkumu uzraudzības biroja nolikums"" un Ministru kabineta 2026. gada 26. maija noteikumi Nr. 294 "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"", ar kuriem precizēts elektronisko iepirkumu sistēmas institucionālais funkciju sadalījums.
1.2. Mērķis
Mērķa apraksts
Projekta mērķis ir precizēt un papildināt Aģentūras nolikumā noteiktās funkcijas un uzdevumus, nosakot Aģentūras kompetenci elektronisko iepirkumu sistēmas tehniskajā nodrošināšanā, centralizēto vispārīgo vienošanos uzraudzībā, elektronisko pakalpojumu un koplietošanas risinājumu nodrošināšanā, Eiropas digitālās identitātes maka (turpmāk - EDIM) funkcijas īstenošanā atbilstoši noteikumu projektā paredzētajai Aģentūras kompetencei, kā arī valsts mākoņdatošanas pakalpojumu platformas pārvaldībā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2016. gada 14. jūnija noteikumi Nr. 375 "Valsts digitālās attīstības aģentūras nolikums" (turpmāk - MK noteikumi Nr. 375) nosaka Aģentūras darbības mērķi, funkcijas, uzdevumus un tiesības. Aģentūra ir viedās administrācijas un reģionālās attīstības ministra pakļautībā esoša tiešās pārvaldes iestāde. Aģentūras darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu izveidi, esošo sistēmu un pakalpojumu attīstību, uzturēšanu un lietotāju atbalstu. Aģentūras nolikumā šobrīd ir noteiktas Aģentūras funkcijas elektronisko iepirkumu sistēmas nodrošināšanā un attīstībā, kā arī uzdevumi, kas saistīti ar centralizēto vispārīgo vienošanos izpildi elektroniskajā iepirkumu sistēmā.

Elektronisko iepirkumu sistēmas jomā ir mainīts institucionālais funkciju sadalījums. Ar Ministru kabineta 2026. gada 26. maija noteikumiem Nr. 293 "Grozījumi Ministru kabineta 2004. gada 26. oktobra noteikumos Nr. 893 "Iepirkumu uzraudzības biroja nolikums"" Iepirkumu uzraudzības biroja nolikumā nostiprināta funkcija nodrošināt elektronisko iepirkumu digitālo vidi un tās attīstību. Savukārt ar Ministru kabineta 2026. gada 26. maija noteikumiem Nr. 294 "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"" e-iepirkumu sistēma noteikta kā Iepirkumu uzraudzības biroja pārziņā esoša valsts informācijas sistēma. Līdz ar to Aģentūras nolikumā ir precizējamas Aģentūras funkcijas un uzdevumi elektronisko iepirkumu sistēmas tehniskā nodrošinājuma jomā.

Atbilstoši jaunajam funkciju sadalījumam Projektā paredzēts noteikt, ka Aģentūra nodrošina elektronisko iepirkumu sistēmas izmitināšanu Aģentūras tehniskajā infrastruktūrā, izmitināšanai nepieciešamās licences, tehnisko administrēšanu, sistēmas drošības pārvaldību, elektronisko iepirkumu sistēmas dalībnieku reģistrāciju, dalībnieku lietotāju pārvaldību un pirmā līmeņa konsultatīvo atbalstu. Vienlaikus Iepirkumu uzraudzības biroja kompetencē ir elektronisko iepirkumu digitālās vides nodrošināšana un tās attīstība. Projektā paredzēts saglabāt arī Aģentūras uzdevumu uzraudzīt tās slēgto centralizēto vispārīgo vienošanos par standartizētu preču un pakalpojumu iegādi elektronisko iepirkumu sistēmas e-pasūtījumu apakšsistēmā izpildi.

EDIM jomā Aģentūras kompetences precizēšana ir nepieciešama saistībā ar Eiropas Parlamenta un Padomes 2024. gada 11. aprīļa Regulu (ES) 2024/1183, ar ko groza Regulu (ES) Nr. 910/2014 attiecībā uz Eiropas digitālās identitātes ietvara izveidi (turpmāk – eIDAS 2.0 regula), kā arī Ministru kabineta doto uzdevumu izvērtēt nepieciešamos normatīvo aktu grozījumus saistībā ar eIDAS 2.0 regulas prasību ieviešanu. Atbilstoši minētajam projektā paredzēts papildināt Aģentūras nolikumu ar funkciju EDIM jomā atbilstoši noteikumu projektā paredzētajai Aģentūras kompetencei, kas ietver tā ieviešanu, darbības nodrošināšanu, uzturēšanu un attīstību, kā arī noteikt Aģentūras uzdevumu nodrošināt EDIM darbību un tā darbībai nepieciešamo tehnisko integrāciju ar elektroniskās identifikācijas un uzticamības pakalpojumu sniedzēju nodrošinātajiem risinājumiem. 

Valsts mākoņdatošanas jomā normatīvajos aktos Aģentūrai ir noteikta valsts mākoņdatošanas pakalpojumu platformas pārziņa funkcija  un ar tās īstenošanu saistītie uzdevumi. Lai nodrošinātu, ka Aģentūras nolikums atbilst Aģentūrai normatīvajos aktos noteiktajai kompetencei, Projektā paredzēts to papildināt ar valsts mākoņdatošanas pakalpojumu platformas pārziņa funkciju un ar šīs funkcijas īstenošanu saistītu uzdevumu nodrošināt valsts mākoņdatošanas pakalpojumu platformas pārvaldību, uzturēšanu un attīstību atbilstoši normatīvajos aktos noteiktajai kompetencei.
Problēmas un risinājumi
Problēmas apraksts
MK noteikumi Nr. 375 pilnībā neatbilst aktuālajam kompetenču sadalījumam vairākās digitālās pārvaldes jomās, tādējādi radot risku, ka Aģentūras nolikumā noteiktās funkcijas un uzdevumi neatbilst citos normatīvajos aktos un Ministru kabineta lēmumos noteiktajam institucionālajam kompetenču sadalījumam.

Proti, pēc elektronisko iepirkumu sistēmas uzturēšanas un attīstības funkcijas nodošanas Iepirkumu uzraudzības birojam nav nepieciešams saglabāt MK noteikumos Nr. 375 regulējumu, kas varētu tikt interpretēts kā Aģentūras vispārēja atbildība par elektronisko iepirkumu digitālās vides uzturēšanu un attīstību. Ja MK noteikumi Nr. 375 netiks grozīti, tajos saglabāsies tiesiska neskaidrība par Aģentūras un Iepirkumu uzraudzības biroja kompetenču robežām elektronisko iepirkumu sistēmas jomā.

Turklāt, MK noteikumos Nr. 375 pašlaik nav tieši nostiprināta Aģentūras kompetence EDIM funkcijas īstenošanā. Ņemot vērā eIDAS 2.0 regulas ieviešanas pasākumus un Ministru kabineta dotā uzdevuma saturu par eIDAS 2.0 prasību ieviešanu, šāda funkcija ir jāatspoguļo MK noteikumos Nr. 375, lai būtu skaidrs ārējais pamats Aģentūras iesaistei šīs funkcijas nodrošināšanā.

Vienlaikus MK noteikumos Nr. 375 nav nostiprināta valsts mākoņdatošanas pakalpojumu platformas pārziņa funkcija, lai gan tā izriet no Ministru kabineta 2025. gada 14. oktobra noteikumiem Nr. 606 "Valsts datu apstrādes mākoņa noteikumi" un Ministru kabineta dotā uzdevuma par valsts mākoņdatošanas pakalpojumu platformas pārziņa funkcijas īstenošanu. Ja MK noteikumi Nr. 375 netiks grozīti, Aģentūras kompetence nebūs pilnībā saskaņota ar Ministru kabineta 2025. gada 14. oktobra noteikumiem Nr. 606 "Valsts datu apstrādes mākoņa noteikumi", kuros regulēta valsts mākoņdatošanas pakalpojumu platformas darbība un ar tās pārziņa funkcijas īstenošanu saistītie uzdevumi.

Papildus MK noteikumos Nr. 375 ir precizējami atsevišķi uzdevumi, kas saistīti ar portālā esošo elektronisko pakalpojumu un koplietošanas risinājuma lietojamības un apmierinātības monitoringu, elektronisko pakalpojumu standartu un vadlīniju sagatavošanu un uzturēšanu, fizisko un juridisko personu identificēšanas nodrošināšanu sadarbībā ar identifikācijas pakalpojumu sniedzējiem un elektronisko pakalpojumu saņēmēju darījumu samaksas nodrošināšanu sadarbībā ar kredītiestādēm. Šie precizējumi nepieciešami, lai MK noteikumos Nr. 375 lietotie uzdevumu formulējumi atbilstu Aģentūrai normatīvajos aktos noteiktajai kompetencei elektronisko pakalpojumu un koplietošanas risinājumu jomā.
Risinājuma apraksts
Projekts paredz precizēt MK noteikumus Nr. 375, papildinot un precizējot Aģentūras funkcijas un uzdevumus atbilstoši aktuālajam institucionālajam kompetenču sadalījumam.

Elektronisko iepirkumu sistēmas jomā projekts precizē Aģentūras funkciju, nosakot to kā elektronisko iepirkumu sistēmas izmitināšanas un lietotāju atbalsta nodrošināšanu. Vienlaikus projekts precizē Aģentūras uzdevumu nodrošināt elektronisko iepirkumu sistēmas izmitināšanu Aģentūras tehniskajā infrastruktūrā, neparedzot Aģentūrai pienākumu veikt elektronisko iepirkumu sistēmas tehniskās infrastruktūras atjaunošanu, tostarp nodrošināt izmitināšanai nepieciešamās licences, tehnisko administrēšanu, sistēmas drošības pārvaldību, elektronisko iepirkumu sistēmas dalībnieku reģistrāciju, dalībnieku lietotāju pārvaldību un pirmā līmeņa konsultatīvo atbalstu. Projekts arī precizē Aģentūras uzdevumu uzraudzīt Aģentūras slēgto centralizēto vispārīgo vienošanos par standartizētu preču un pakalpojumu iegādi elektronisko iepirkumu sistēmas e-pasūtījumu apakšsistēmā izpildi.

EDIM jomā projekts papildina Aģentūras funkcijas, nosakot tās kompetenci EDIM funkcijas īstenošanā atbilstoši noteikumu projektā paredzētajam regulējumam, kas ietver EDIM ieviešanu, darbības nodrošināšanu, uzturēšanu un attīstību. Vienlaikus projekts papildina Aģentūras uzdevumus, nosakot, ka Aģentūra nodrošina EDIM funkcijas īstenošanai nepieciešamos koplietošanas risinājumus uzticamības pakalpojumu un elektroniskās identifikācijas jomā.
Aģentūras kompetence attiecas uz Latvijas nacionālā EDIM ieviešanu un ar to saistītās infrastruktūras nodrošināšanu, vienlaikus nodrošinot savietojamību ar citu Eiropas Savienības dalībvalstu digitālās identitātes makiem atbilstoši eIDAS 2.0 regulas prasībām. Aģentūras kompetence neaptver visu Eiropas Savienības dalībvalstu digitālās identitātes maku ieviešanu un darbības nodrošināšana, uzturēšanu un attīstību.

Valsts mākoņdatošanas jomā projekts papildina Aģentūras funkcijas ar valsts mākoņdatošanas pakalpojumu platformas pārziņa funkcijas īstenošanu un nosaka Aģentūras uzdevumu nodrošināt valsts mākoņdatošanas pakalpojumu platformas pārvaldību, uzturēšanu un attīstību atbilstoši normatīvajos aktos noteiktajai kompetencei.

Projekts vienlaikus precizē atsevišķus Aģentūras uzdevumus elektronisko pakalpojumu un koplietošanas risinājumu jomā, tostarp attiecībā uz portālā esošo elektronisko pakalpojumu un koplietošanas risinājuma lietojamības un apmierinātības monitoringu, elektronisko pakalpojumu standartu un vadlīniju sagatavošanu un uzturēšanu, fizisko un juridisko personu identificēšanas nodrošināšanu sadarbībā ar identifikācijas pakalpojumu sniedzējiem, kā arī elektronisko pakalpojumu saņēmēju darījumu samaksas nodrošināšanu sadarbībā ar kredītiestādēm. Šie precizējumi nepieciešami, lai nolikumā lietotie uzdevumu formulējumi atbilstu Aģentūrai normatīvajos aktos noteiktajai kompetencei elektronisko pakalpojumu un koplietošanas risinājumu jomā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Nav.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
skolēni
pensionāri
personas ar invaliditāti
diaspora
Ietekmes apraksts
Projekts tieši nemaina fizisko personu tiesības vai pienākumus, bet precizē Aģentūras funkcijas un uzdevumus elektronisko pakalpojumu, EDIM un citu koplietošanas risinājumu nodrošināšanā, kas veicina kvalitatīvāku valsts digitālo pakalpojumu nodrošināšanu iedzīvotājiem.
Juridiskās personas
visi uzņēmumi
nevalstiskās organizācijas
mikrouzņēmumi
jaunuzņēmumi
mazie uzņēmumi
vidējie uzņēmumi
lielie uzņēmumi
Ietekmes apraksts
Projekts precizē Aģentūras funkcijas un uzdevumus elektronisko iepirkumu sistēmas (EIS) tehniskā nodrošinājuma, EDIM, valsts mākoņdatošanas pakalpojumu platformas un citu koplietošanas risinājumu jomā, nodrošinot skaidru kompetenču sadalījumu un tiesisko regulējumu.
Nozare
Visas nozares
Nozaru ietekmes apraksts
Projekts tieši neietekmē atsevišķas tautsaimniecības nozares, bet precizē Aģentūras funkcijas un uzdevumus elektronisko pakalpojumu, EDIM, valsts mākoņdatošanas pakalpojumu platformas un citu koplietošanas risinājumu nodrošināšanā, veicinot efektīvāku digitālo publisko pakalpojumu nodrošināšanu visās nozarēs.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Aģentūra noteikumu projektā paredzētos uzdevumus un funkcijas īstenos tai piešķirto valsts budžeta līdzekļu ietvaros, kā arī ieviešot attiecīgus ES fondu vai citas ārvalstu finanšu palīdzības instrumentu finansētus projektus.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2004. gada 26. oktobra noteikumi Nr. 893 "Iepirkumu uzraudzības biroja nolikums"
Pamatojums un apraksts
Ar Ministru kabineta 2026. gada 26. maija noteikumiem Nr. 293 "Grozījumi Ministru kabineta 2004. gada 26. oktobra noteikumos Nr. 893 "Iepirkumu uzraudzības biroja nolikums"" Iepirkumu uzraudzības birojam noteikta funkcija nodrošināt elektronisko iepirkumu digitālo vidi un tās attīstību. Projekts attiecīgi precizē MK noteikumus Nr. 375, nosakot Aģentūras kompetenci atbilstoši aktualizētajam institucionālajam kompetenču sadalījumam elektronisko iepirkumu sistēmas jomā.
Atbildīgā institūcija
Finanšu ministrija
4.1.2. Ministru kabineta 2022. gada 20. decembra noteikumi Nr. 816 "Publisko elektronisko iepirkumu noteikumi"
Pamatojums un apraksts
Ar Ministru kabineta 2026. gada 26. maija noteikumiem Nr. 294 "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"" elektronisko iepirkumu sistēma noteikta kā Iepirkumu uzraudzības biroja pārziņā esoša valsts informācijas sistēma. Projekts attiecīgi precizē MK noteikumus Nr. 375, nosakot Aģentūras kompetenci elektronisko iepirkumu sistēmas izmitināšanas un lietotāju atbalsta nodrošināšanā atbilstoši aktualizētajam institucionālajam kompetenču sadalījumam.
Atbildīgā institūcija
Finanšu ministrija
4.2. Cita informācija
Nav.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R1183
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 11. aprīļa Regula (ES) 2024/1183, ar ko groza Regulu (ES) Nr. 910/2014 attiecībā uz Eiropas digitālās identitātes ietvara izveidi
Apraksts
Projekts ir saistīts ar Regulas (ES) 2024/1183 ieviešanai nepieciešamo nacionālās institucionālās kompetences precizēšanu. Projekts neparedz jaunu materiāltiesisku regulējumu EDIM izmantošanai, bet precizē Aģentūras funkcijas un uzdevumus, kas nepieciešami EDIM funkcijas praktiskai nodrošināšanai Latvijā.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Nav.
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 11. aprīļa Regula (ES) 2024/1183, ar ko groza Regulu (ES) Nr. 910/2014 attiecībā uz Eiropas digitālās identitātes ietvara izveidi

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas (ES) Nr. 910/2014 5.a pants
	Projekta 4. punkts un 13. punkts
	Pārņemtas daļēji
Projekts neievieš visu Regulas (ES) 2024/1183 eIDAS 2.0 regulējumu, bet tikai precizē Aģentūras institucionālo kompetenci EDIM īstenošanai.
	Nē.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	ES tiesību akts paredz dalībvalsts pienākumu nodrošināt EDIM, vienlaikus atstājot dalībvalstij iespēju noteikt nacionālo institucionālo risinājumu šīs funkcijas nodrošināšanai. Projekts precizē Aģentūras institucionālo kompetenci EDIM funkcijas īstenošanā atbilstoši noteikumu projektā paredzētajam regulējumam.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms. Projekts nav tehnisko noteikumu projekts un nav paziņojams Eiropas Komisijai.

	Cita informācija
	Nav.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Sabiedrības līdzdalība nodrošināta TAP portālā atbilstoši Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā". Publiskās apspriešanas norises laikā no 07.07.2026. līdz 21.07.2026. iebildumi un priekšlikumi par projektu nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts digitālās attīstības aģentūra
Iepirkumu uzraudzības birojs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Projekts precizē un papildina Aģentūras funkcijas un uzdevumus elektronisko iepirkumu sistēmas, EDIM un valsts mākoņdatošanas pakalpojumu platformas jomā. Projekts neparedz jaunas institūcijas izveidi, institūcijas likvidāciju vai reorganizāciju.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Projekts nosaka institucionālo atbildību EDIM ieviešanai Latvijā un tā izmantošanai publisko pakalpojumu sniegšanā.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Projekts ir saistīts ar valsts digitālās identitātes infrastruktūras attīstību un pilnveidošanu, nosakot institucionālo atbildību EDIM ieviešanai, valsts mākoņdatošanas pakalpojumu platformas pārvaldībai, uzturēšanai un attīstībai un elektronisko iepirkumu sistēmas tehniskās infrastruktūras nodrošināšanai.
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Projekts veicina valsts digitālās transformācijas mērķu sasniegšanu un ir cieši saistīts ar informācijas sabiedrības politikas īstenošanu digitālās identitātes jomā, nosakot institucionālo atbildību EDIM ieviešanai.
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Projektam nav patstāvīgas horizontālas ietekmes, jo tas paredz Aģentūras institucionālās atbildības (kompetences) noteikšanu projektā noteiktās jomās.
Horizontālā ietekme saistībā ar:
1) EDIM ieviešanu ir sniegta Ministru kabineta 2026. gada 13. augusta rīkojuma Nr. 483 "Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "Eiropas digitālās identitātes maka ieviešana Latvijā" pases apstiprināšanu" anotācijā;
2) valsts mākoņdatošanas pakalpojumu platformas pārvaldību, uzturēšanu un attīstību - norādīta Ministru kabineta 2025.gada 14.oktobra noteikumu Nr. 606 "Valsts datu apstrādes mākoņa noteikumi" anotācijā;
3) elektronisko iepirkumu sistēmas izmitināšanu iestādes tehniskajā infrastruktūrā - sniegta Ministru kabineta 2026.gada 26.maija noteikumu Nr. 294 "Grozījumi Ministru kabineta 2022. gada 20. decembra noteikumos Nr. 816 "Publisko elektronisko iepirkumu noteikumi"" anotācijā.

